Merkezê Îrtîbatî û Çapemenîye yê HPGyî derheqê çalakîyanê gerîla û hêrişanê hewayî de eşkerayîyêke daye. Eşkerayîye wina ya:
''Hêzanê ma yê YJA-Starî çarçewa Hemleya Şorişgêre ya Şehîd Bager û Şehîde Ronya de 28ê adare de saete 09:30 de herêma Xakurkê ya Herêmanê Pawitişî yê Medya de vera artêşa TCyî îşxalkere Girê Şehîd Derwêş de çalakîyêke kerde. Derbê giranî ameyî dayene kozik û cayanê dişmenan. Hûmara kişte û birîndaran nêameye zelalkerdene. Yewîna ma ya çalakîye bi serkewtişî agêraye wargehanê xo.
Teyarayanê şerî yê artêşa TCyî ya îşxalkere vera Herêmanê Pawitişî yê Medya hêrişê hewayî kerd. Na çarçewe de;
26ê adare saete 15:00 de teyarayanê şerî Girê Hekarî yê herêma Metîna ser o bombayî varnayî.
27ê adare saete 10:30 de teyarayanê şerî dormeyê çemê Lolanî yê herêma Xakurkê ser o bombayî varnayî.
Bombardumanan de zerarêk nêresa hêzanê ma ser.''
